રાધા રાસેશ્વરી, રસિકેશ્વરી અને રાસવાસિની એવાં પરમેશ્વરીનાં નામો રાસ અને રાસલીલાનાં દ્યોતક છે. રાસમાં રાધા, કૃષ્ણ, ગોપીઓ અને ગોપવૃંદનો સમાવેશ થાય છે, જ્યારે રાસલીલા શ્રીકૃષ્ણના પૂર્ણાવતારની અને ગોપીઓના આદ્યાત્મયોગની પારાશીશી રૃપ છે. આથી જ શ્રીમદ્ ભાગવતનો શ્રીકૃષ્ણના સાાત વાન્ગમય વિગ્રહ તરીકે સ્વીકાર થયો છે. તેમાંય શ્રીમદ્ ભાગવતના દશમસ્કંધને ભગવાન કૃષ્ણના વિગ્રહનું ઉદયસ્થાન અને રાસપંશ્ચાધ્યાયીના પાંચ અધ્યાયોને શ્રીકૃષ્ણના પાંચ પ્રાણો માનવામાં આવ્યા છે. કૃષ્ણલીલાઓમાં રાસલીલા અત્યંત મહત્ત્વપૂર્ણ છે. ઋગ્વેદના પ્રથમ મંત્ર ‘અગ્નિમિળે’માં શ્રીકૃષ્ણની લીલાનો નિર્દેશ છે. આવી જ રીતે ઋગ્વેદ ૧, ૩૦-૫માં સ્ત્રોત્રમ્ રાધાના પતે – આ મંત્રમાં રાસેશ્વરી રાધાજીનો સાદર ઉલ્લેખ થયો છે.